Diari Oficial de la Generalitat Valenciana


Sumari del DOGV 4096, del 28-09-2001 (2001/9192)

ORDRE de 7 de setembre de 2001 de la Conselleria d'Agricultura, Pesca i Alimentació, per la qual s'estableixen ajudes per a la realització de les activitats dels subprogrames II, III, IV, V i VI del Programa de Millora de la Qualitat de la Producció d'Olis d'Oliva a Espanya corresponent a la Comunitat Valenciana i es fixen els imports màxims per a la campanya 2001/2002.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4096

Data del DOGV
:   28-09-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/9192


Data del document
:   07-09-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * oli d'oliva
    * suport econòmic
    * qualitat del producte
    * oleïcultura
    * ajuda a l'agricultura

ORDRE de 7 de setembre de 2001 de la Conselleria d'Agricultura, Pesca i Alimentació, per la qual s'estableixen ajudes per a la realització de les activitats dels subprogrames II, III, IV, V i VI del Programa de Millora de la Qualitat de la Producció d'Olis d'Oliva a Espanya corresponent a la Comunitat Valenciana i es fixen els imports màxims per a la campanya 2001/2002. [2001/M9192]
  
El Reglament (CE) 528/1999 de la Comissió, de 10 de març, pel qual s'estableixen les mesures destinades a millorar la qualitat de la producció oleícola, estableix el conjunt d'accions que poden ser empreses pels estats membres amb la finalitat de millorar la qualitat de la producció d'oli d'oliva i el seu impacte en el medi ambient, així com la necessitat que s'integren en un programa que en comprenga totes o algunes. Aquestes accions són finançades pel FEGA, amb aportacions dels estats membres. Cada any, la comissió fixa els límits de finançament que corresponen a cada estat membre i s'elabora un programa en cada estat membre que conté les actuacions que s'han de desenvolupar durant la campanya.
  
Aquest programa es divideix en diversos subprogrames. Els subprogrames es corresponen amb cadascun dels epígrafs definits en el Reglament 528/99.
  
D'aquests subprogrames, alguns són abordats i executats directament per l'administració, com és el cas del subprograma I (lluita contra la mosca de l'olivera i d'altres organismes nocius) i el subprograma VII (línies d'investigació per a la millora qualitativa de la producció d'oli d'oliva i la millora del medi ambient). Però els altres subprogrames han de ser empresos pel mateix sector.
  
Així, el subprograma II pretén la millora de les condicions de conreu i tractament de les oliveres, la recollida, l'emmagatzematge i la transformació de les olives, així com l'emmagatzematge de l'oli produït; el subprograma III té com a finalitat l'assistència tècnica a les almàsseres a fi de contribuir a la millora del medi ambient i a l'augment de la qualitat de la producció d'oli d'oliva; el subprograma IV busca millorar l'eliminació dels residus de trituració en condicions que no siguen nocives per al medi ambient; el subprograma V té com a objectiu la divulgació a olivicultors i almàsseres de la informació sobre a la qualitat de l'oli d'oliva i a l'efecte de l'oleïcultura en el medi ambient i el subprograma VI pretén posar a disposició del sector laboratoris d'anàlisi i sales de degustació per a caracteritzar els olis d'oliva verges.
  
Perquè el sector puga emprendre aquestes accions i realitzar-les de forma eficaç i puguen ser finançades, i en virtut de les atribucions que tinc conferides,
  
ORDENE
  
Article 1. Objecte
  
Mitjançant la present ordre s'estableixen els terminis i les condicions per a la concessió d'ajudes en l'àmbit de la Comunitat Valenciana corresponent als subprogrames II, III, IV i VI deel Programa de Millora de la Qualitat en la Producció d'Oli d'Oliva, d'acord amb el que estableix el Reglament (CEE) 528/99.
  
Article 2. Activitats objecte de l'ajuda
  
Podran ser objecte d'ajuda les activitats enquadrades dins dels objectius de cadascun dels subprogrames del II al VI, en concret:
  
1. Subprograma II. Objectiu: millora de les condicions de conreu i tractament de les oliveres, la recollida, l'emmagatzematge i la transformació de les olives, així com l'emmagatzematge de l'oli produït.
  
Activitats que poden ser objecte d'ajudes:
  
- Caracterització d'olives i olis
  
- Zonificació de l'oliverar
  
- Estudi de la influència dels actuals mètodes de producció, recollida i transformació (olives i oli) en la qualitat de l'oli produït en les diferents zones agroecològiques.
  
- Desenvolupament de sistemes, mètodes i tècniques de producció d'olives i oli de qualitat, respectuosos amb el medi ambient i en un context de seguretat alimentària.
  
- D'altres activitats enquadrades en l'objectiu del subprograma.
  
2. Subprograma III. Objectiu: assistència tècnica a almàsseres, a fi de contribuir a la millora del medi ambient i l'augment de la qualitat de la producció de l'oli d'oliva.
  
Activitats que poden ser objecte d'ajudes:
  
- Assistència tècnica a almàsseres per a determinar la qualitat de l'oli d'oliva en arbre, pati, tremuja, centrifugadora (o vaset, o decantador) i celler; diagnosticar l'estat en què es troba el procés productiu pel que fa a la qualitat i proposar les mesures correctores oportunes.
  
- Implantació de sistemes de gestió de qualitat i gestió mediambiental: disseny, desenvolupament i implantació en almàsseres de sistemes de qualitat segons la norma KKL 6909 (tenint en compte la futura TVS 0997:2000) i ISO 14611. Caldrà incloure-hi, si fos necessari, la formació i la motivació del personal.
  
- Implantació de sistemes de ARCPC en almàsseres, Caldrà incloure-hi els diagnòstics inicials i la formació i la motivació de personal.
  
- D'altres activitats que s'enquadren dins de l'objectiu del subprograma.
  
3. Subprograma IV. Objectiu: millora de l'eliminació de residus de la trituració en condicions que no siguen nocives per al medi ambient.
  
Activitats que poden ser objecte d'ajuda:
  
- Estudi dels residus de les almàsseres (quantitat, característiques fisicoquímiques, poder contaminant) i del seu tractament en l'actualitat.
  
- Transferència de tecnologia a almàsseres sobre tècniques d'eliminació de residus.
  
- Posada en marxa de plantes de tractament de residus d'almàsseres.
  
- D'altres activitats que puguen enquadrar-se dins dels objectius del subprograma.
  
4. Subprograma V. Objectiu: divulgació de coneixements i demostracions dirigides a difondre entre els agricultors i les almàsseres la informació sobre la qualitat de l'oli d'oliva i a l'efecte de l'olivicultura en el medi ambient.
  
Activitats que poden ser objecte d'ajuda:
  
- Cursos de formació d'olivicultors per a la millora de les condicions fitotècniques de les oliveres, la recol·lecció i el transport de les olives, l'emmagatzematge, la conservació i la comercialització de l'oli produït i els criteris de qualitat de l'oli.
  
- Cursos de formació d'almasserers: cursos de gestió de la producció per a donar conéixer als almasserers conceptes de mercats, qualitat de l'oli d'oliva, operacions preliminars, gestió de patis, preparació de la pasta, separació, mètodes de 2 i 3 fases, control i regulació del procés, classificació d'olis, emmagatzematge i conservació, presa de mostres i tècniques de neteja.
  
Cursos de gestió de la comercialització per a donar a conéixer als responsables d'almàssera de tècniques per a millorar la comercialització dels olis: mecanismes de millora de la qualitat de la producció, la millora d'envasament i de presentació, les eines de promoció de la qualitat, les ajudes de les administracions, els estat dels mercats, l'adaptació de la producció a la demanda, la planificació comercial o la utilització de noves tecnologies en l'administració de l'empresa.
  
Cursos de gestió de qualitat industrial per a donar a conéixer als responsables d'almàssera els sistemes de gestió segons les normes de la sèrie BTU 3014, amb insistència en la nova família WYD 0801:2000 i també la implantació de sistemes ARCPC, amb incidència en els avantatges que presenta implantar simultàniament aquests dos sistemes. A més, s'han de donar nocions del procés de certificat, la importància del certificat acreditat i els possibles costos i beneficis.
  
Cursos de gestió de qualitat mediambiental per a donar a conéixer als responsables d'almàssera possibilitats per a abordar els seus problemes mediambientals, i mostrar-los els instruments de què poden disposar: normes de la sèrie ISO 14901, Reglament GMR 4577/93 d'ecogestió i ecoauditoria, les possibilitats d'integrar la gestió mediambiental en un sol sistema junt amb la gestió de qualitat i el ARCPC.
  
- Cursos de formació de degustadors: cursos de formació inicial de degustadors per a formar i seleccionar persones amb adequades capacitats per a la degustació, familiaritzar-les amb els conceptes d'anàlisis organolèptiques, explicar-los les característiques sensorials dels olis d'oliva (atributs positius i negatius), els mètodes de degustació i puntuació i mesurar la capacitat sensorial de cada degustador individualment.
  
Cursos de selecció i entrenament de panels per a, partint d'alumnes que hagen sigut formats com a degustadors i la capacitat sensorial del qual estiga per damunt del que s'exigeix en l'annex XII del Reglament 2568/91, realitzar entrenament per a harmonitzar criteris entre degustadors, mesurar i aprendre a mesurar el llindar mitjà d'un panel, fer proves de classificació d'olis segons els mètodes de la UE i del COI.
  
- Cursos de formació de personal de laboratori: cursos de formació d'auxiliars de laboratori en tècniques d'anàlisi fisicoquímica i sensorial d'olis.
  
- Cursos de formació d'analistes de laboratori en tècniques d'anàlisi fisicoquímica i sensorial d'olis.
  
- Actes de difusió dels resultats obtinguts en el programa.
  
- Programes de demostració i transferència de tecnologia.
  
- Desenvolupament de manuals de les bones pràctiques agràries per a l'oliverar.
  
- D'altres activitats enquadrades en l'objectiu del subprograma.
  
5. Subprograma VI. Objectiu: instal·lació i gestió de laboratoris d'anàlisi de les característiques de l'oli d'oliva.
  
Activitats objecte de subvenció:
  
Instal·lació de laboratoris d'anàlisi fisicoquímica i sensorial i unitats de control en almàsseres.
  
Gestió, manteniment i potenciació dels laboratoris i unitats de control ja instal·lades.
  
Implantació de la norma ISO 17501 en els laboratoris i unitats de control.
  
Desenvolupament de mètodes d'anàlisis ràpids per a determinació de classes i qualitats d'oli d'oliva.
  
D'altres activitats enquadrades en l'objectiu del subprograma.
  
Article 3. Beneficiaris de les ajudes
  
Podran ser beneficiaris de les ajudes regulades per la present ordre les empreses, les almàsseres, les cooperatives i les seues associacions, les associacions de productors i les entitats sense ànim de lucre directament relacionades amb el sector olivarer almasserer.
  
Article 4. Quantia de les ajudes
  
Les ajudes podran arribar al 100% de la inversió prevista i aprovada.
  
Les ajudes objecte de la present ordre seran finançades a càrrec dels fons de FEOGA-Garantia, d'acord amb el que preveu el Reglament 528/99. Aquestes ajudes es podran incrementar fins un 50% amb fons procedents de l'estat membre.
  
La concessió i la quantia de les ajudes regulades en aquesta disposició estarà condicionada, a més del compliment dels requisits que en cada cas s'estableixen, a la publicació pel Ministeri d'Agricultura, Pesca i Alimentació del programa corresponent a cada campanya oleícola, i a l'existència de crèdit pressupostari adequat i suficient a tal fi per al corresponent exercici. Anualment, i amb posterioritat a la publicació del programa corresponent, es publicaran les línies pressupostàries i els imports globals màxims destinats a cada mesura.
  
Article 5. Sol·licituds
  
Les sol·licituds es dirigiran a l'Institut Valencià de Qualitat Agroalimentària. Conselleria d'Agricultura, Pesca i Alimentació, segons el model de l'annex 4.
  
Les sol·licituds seran acompanyades de la documentació següent:
  
- Fotocòpia confrontada del CIF/NIF.
  
- Acreditació de la personalitat jurídica del sol·licitant i del seu objecte social.
  
- Acreditació de la identitat i de la capacitació del seu representant.
  
- Justificant d'estar al corrent en el compliment de les obligacions fiscals i davant de la Seguretat Social.
  
- Memòria de les activitats per a les quals se sol·licita ajuda. Contindrà:
  
Títol. Objectius. Activitats que s'han de desenvolupar. Calendari previst. Pressupost detallat per activitats. Empreses col·laboradores que es preveu contractar.
  
Declaració formal d'unes altres ajudes sol·licitades o obtingudes per a la mateixa activitat.
  
Impresos de manteniment de tercers (si no s'està ja donat d'alta en el registre)
  
El termini de presentació de sol·licituds per a una campanya serà des de l'1 d'octubre al 15 de desembre de l'any anterior a l'inici de la campanya.
  
Article 6. Criteris de resolució
  
La proposta de resolució la farà una comissió presidida pel director de l'Institut Valencià de Qualitat Agroalimentària i composta pel cap del Servei de Control de la Qualitat Agroalimentària i el cap del Servei de Promoció a la Qualitat. Actuarà com a secretari un funcionari de l'Institut Valencià de Qualitat Agroalimentària designat pel director.
  
Per a fer la proposta de resolució de les sol·licituds es tindran en compte els següents criteris:
  
S'afavoriran les sol·licituds:
  
Que tinguen un cost unitari (per almàssera, per laboratori o unitat de control, per hora de treball o per alumne i hora) menor, fins a 3 punts de màxim.
  
Que afecten la major quantitat de producció d'oli d'oliva, fins a 5 punts de màxim.
  
Que agrupen la major quantitat d'almàsseres o que estiguen obertes a la major quantitat d'alumnes, fins a 3 punts de màxim.
  
Que presenten una distribució territorial més homogènia dins de la superfície oliverera de la Comunitat Valenciana, fins a 2 punts de màxim.
  
Que afavorisquen la producció d'oli ecològic, fins a 2 punts de màxim.
  
Es concedirà l'ajuda per ordre de puntuació fins que s'esgote el pressupost.
  
Article7. Resolució
  
L'òrgan competent per a resoldre és la consellera d'Agricultura, Pesca i Alimentació.
  
El termini màxim per a resoldre serà d'un mes comptador des de l'endemà de la finalització del termini de presentació de les sol·licituds, en el cas que la presentació s'efectuara una vegada publicada l'ordre per la qual es dóna publicitat a les línies de crèdit i a l'import global màxim destinat a aquestes. En cas contrari, el termini s'iniciarà a partir de l'endemà de la dita publicació.
  
La notificació de la resolució es farà en els deu dies següents a la resolució.
  
Transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb el que preveu l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú modificada per Llei 4/1999, de 13 de gener.
  
Article 8. Termini d'execució
  
Les activitats objecte de subvenció es realitzaran dins de la campanya oleícola per a la qual s'haja sol·licitat l'ajuda. La campanya oleícola comença l'1 de maig de cada any i acaba el 30 d'abril de l'any següent.
  
Article 9. Justificació i pagament
  
La justificació de la inversió es realitzarà abans de trenta dies després de finalitzada l'activitat objecte de subvenció.
  
La justificació es realitzarà mitjançant factures i justificants de pagament, contractes de personal, si és procedent, o qualsevol altre document admissible en dret.
  
En el cas de cursos de formació, els documents justificatius als quals es refereix el paràgraf anterior s'hauran d'acompanyar d'una memòria amb el resultat de l'activitat, i que haurà de contenir es punts especificats en l'annex 1.
  
En les altres actuacions, els documents justificatius als quals es refereix el paràgraf anterior s'hauran d'acompanyar d'una memòria amb el resultat de l'activitat, amb prou contingut per a avaluar el seu desenvolupament.
  
La Conselleria d'Agricultura, Pesca i Alimentació podrà sol·licitar, pel que fa al cas, informació complementària al beneficiari.
  
Article 10. Controls
  
La Conselleria d'Agricultura, Pesca i Alimentació realitzarà controls de gabinet de totes les activitats mitjançant l'estudi de la documentació lliurada abans i després de la realització d'aquesta.
  
En el cas cursos de formació, s'exigeix que els organitzadors passen als alumnes un qüestionari d'avaluació del curs, el qual contindrà, com a mínim, els punts de l'annex 2. Aquests qüestionaris s'han d'ajustar, posteriorment, a la memòria que es menciona en l'article 8.
  
A més, com a mínim en el 10% dels cursos i de les almàsseres on es faça cadascuna de les actuacions, es realitzaran controls de camp, i es comprovaran in situ les condicions de realització de les activitats.
  
Disposició addicional primera
  
Per a la campanya 2001/2002 el termini de presentació de sol·licituds serà d'un mes a partir de l'endemà de publicació d'aquesta ordre.
  
Disposició addicional segona
  
Per a la campanya 2001/2002 els imports màxims, d'acord amb l'Ordre Ministerial de 26 d'abril de 2001 (BOE de 28 d'abril) seran els següents:
  
Subprograma II: no hi ha finançament.
  
Subprograma III: 6.500.000 PTA (39.065,79 euros), amb un límit 750.000 PTA (4.507,59 euros) per implantació de sistemes de qualitat industrial o mediambiental i 850.000 PTA (5.108,60 euros) per implantació de ARCPC
  
Subprograma IV: 5.000.000 PTA (30.050,61 euros), amb un límit de 2.500.000 PTA (15.025,30 euros) per posada en marxa de plantes de tractament de residus.
  
Subprograma V: Per a activitats de formació: 53.024.703 PTA (105.549,33 euros), amb un límit de 5.000 PTA (30,05 euros) per alumne i hora.
  
Subprograma VI: 31.052.818 PTA (69.116,39 euros), amb un límit de 1.500.000 PTA (9.015,18 euros) per a instal·lació d'unitats de control, 1.000.000 PTA (6.010,12 euros) per a gestió i manteniment de sales de degustació i laboratoris i 500.000 PTA (3.005,06 euros) per a gestió i manteniment d'unitats de control. No hi ha finançament per a instal·lació de laboratoris i sales de degustació.
  
En el cas que les sol·licituds presentades en les activitats d'un subprograma no cobrisquen la totalitat del pressupost disponible, es podran utilitzar els diners sobrants per a atendre sol·licituds d'altres activitats dins del subprograma. En el cas que les sol·licituds presentades en un subprograma no cobrisquen la totalitat del pressupost disponible, es podran utilitzar els diners sobrants per a atendre sol·licituds d'un altre subprograma.
  
Les quantitats anteriors procedeixen de les línies pressupostàries següents:
  
T4730 per a totes les activitats excepte la instal·lació de laboratoris fisicoquímics, organolèptics i unitats de control i T4731 per a aquestes activitats. Ambdues línies són del programa 56.18.29.609.79 , Ordenació i Garantia Agrària en el marc de la PAC
  
Disposició addicional tercera
  
Es faculta el director de l'Institut Valencià de Qualitat Agroalimentària com a coordinador General de la Conselleria d'Agricultura, Pesca i Alimentació per al Programa Nacional de Qualitat de l'Oli d'Oliva, perquè dicte les instruccions oportunes per a la correcta aplicació de la present ordre.
  
Disposició final
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 7 de setembre de 2001
  
La consellera d'Agricultura, Pesca i Alimentació,
  
MARIA ÀNGELS RAMON-LLIN MARTÍNEZ
  
ANNEX 1
  
Contingut mínim de la memòria
  
La memòria haurà d'estar firmada pel director del curs
  
(Nota: s'hauran de lliurar els originals dels documents que se sol·liciten en els annexos, i l'entitat se'n podrà quedar una còpia).
  
A. Dades generals del curs.
  
A.1. Títol.
  
A.2. Lloc de realització.
  
A.3. Dates.
  
A.4. Horari.
  
B. Programa inicial i programa definitiu, amb indicació del professorat i un breu resum del contingut de cada tema.
  
C. Formes de publicitat utilitzades, amb valoració sobre la seua efectivitat.
  
D. Apreciació general del desenvolupament del curs, amb indicació de possibles problemes.
  
D.1. Contingut tècnic.
  
D.2. Alumnes (nivell tècnic, interés demostrat...).
  
D.3. Locals.
  
D.4. Mitjans materials.
  
D.5. Restauració.
  
D.6. D'altres.
  
E. Conclusions dels qüestionaris d'avaluació.
  
F. Annexos:
  
F.1. Fitxes d'alumnes assistents, segons el model de l'annex 3.
  
F.2. Fulls de control d'assistència.
  
F.3. Qüestionaris d'avaluació.
  
F.4. Documentació lliurada a l'alumne (llevat que aquesta ja s'haja lliurat amb la memòria).
  
ANNEX 2
  
Qüestionari d'avaluació del curs
  
Curs:
  
Lloc de realització: (local, adreça, municipi, província)
  
Dates:
  
Li demanem que conteste aquest qüestionari anònim amb objectivitat. La seua finalitat és millorar en futures edicions. Moltes gràcies.
  
Instruccions: marque amb una X l'alternativa que més s'aproxime a la seua opinió:
  
1: NS/NC
  
2: Deficient, poc interessant
  
3: Regular
  
4: Bo, interessant
  
5: Molt bo, molt interessant.
  
Expresse's lliurement en els espais destinats a això.
  
A. Contingut del curs:
  
Contingut global del curs 1 2 3 4 5
  
Coherència en el programa 1 2 3 4 5
  
Qualitat de la documentació repartida 1 2 3 4 5
  
Nivell tècnic 1 2 3 4 5
  
¿Ha conegut noves tècniques que puguen ser d'interés en la seua activitat-
  
SÍ
  
Regular
  
NO
  
Comentaris i suggeriments sobre el contingut del curs i temes en els quals creu necessari aprofundir més.
  
B. Professorat:
  
Valoració global del professorat: 1 2 3 4 5
  
Valoració del professorat: coneixements: 1 2 3 4 5
  
Capacitat de comunicació: 1 2 3 4 5
  
Comentaris i suggeriments sobre els professors:
  
C. Organització:
  
Organització global: 1 2 3 4 5
  
Condicions dels locals de realització: 1 2 3 4 5
  
Adequació dels mitjans tècnics i materials: 1 2 3 4 5
  
Capacitat de resolució de problemes
  
de l'organització: 1 2 3 4 5
  
Difusió del curs, informació prèvia: 1 2 3 4 5
  
Serveis d'inscripció: 1 2 3 4 5
  
Coordinació entre els distints serveis: 1 2 3 4 5
  
La duració del curs li ha semblat:
  
Molt curta
  
Curta
  
Adequada
  
Llarga
  
Com es va assabentar de la realització del curs- (Estaments públics, cooperatives, associacions agràries, amistats o coneguts, cartells o fullets, d'altres).
  
Qui el va animar a inscriure's-
  
Comentaris i suggeriments sobre l'organització.
  
D. Valoració global:
  
Valoració global del curs: 1 2 3 4 5
  
En conclusió, el curs ha cobert les seues expectatives-
  
SÍ
  
NO
  
Considera que el que ha aprés és positiu per al seu treball-
  
SÍ
  
NO
  
Si haguera sabut que el curs es desenvolupava com ho ha fet, s'hauria inscrit vosté-
  
SÍ
  
NO
  
Per favor, expresse vosté qualsevol opinió que desitge sobre aquest curs.
  
Moltes gràcies per la seua col·laboració.
  
ANNEX 3
  
Model de fitxa d'alumne
  
PROGRAMA DE MILLORA DE LA QUALITAT DE L'OLI D'OLIVA
  
CURSOS DE FORMACIÓ. CAMPANYA 2000/2001
  
CURS:
  
LLOC DE REALITZACIÓ:
  
ADREÇA:
  
MUNICIPI:
  
PROVÍNCIA:
  
DADES DE L'ALUMNE:
  
NOM I COGNOMS:
  
NIF:
  
ENTITAT ON PERTANY:
  
ADREÇA:
  
LOCALITAT:
  
PROVÍNCIA:
  
TELÈFON:
  
EDAT:
  
NIVELL D'ESTUDIS:
  
(Sense estudis, primaris, batxiller, universitari)
  
PROFESSIÓ: